Sagunt guarda un minut de silenci en senyal de condemna i repulsa pels presumptes assassinats masclistes ocorreguts a Valladolid i a La Pobla Llarga, València
23 de juny 2021

L'Ajuntament de Sagunt, a través de l'Àrea d'Igualtat, ha convocat un minut de silenci hui, dimecres, 23 de juny, a les 12 hores, pels presumptes assassinats masclistes ahir d'una dona de 55 anys a Valladolid i de Wafaa Sebbahen, de 19 anys a La Pobla Llarga, València, desapareguda des de 2019. 

  

Segons dades oficials, l'any 2020 va finalitzar amb 45 dones assassinades per violència de gènere, mentre que en 2021 ja en són 21, un xiquet i dos xiquetes.

  

Membres de la Corporació Municipal, del funcionariat i de la ciutadania han condemnat i mostrat la seua repulsa a estos fets a les portes dels edificis municipals.

  

La delegació d'Igualtat informa que qualsevol persona que sospite d'un cas de violència té el deure com a ciutadà o ciutadana de telefonar al 016 o al telèfon d'emergències, el 112, i comunicar-ho.

  

Així mateix, el departament recorda que el servici d'atenció a les dones, en l'Àrea d'Igualtat, es realitza de manera presencial els dimarts, dijous i divendres, amb cita prèvia a través del número 96 265 58 89 (de 8 a 15 hores), del WhatsApp 607248363 (de 8 a 19.30 hores) o bé via telemàtica en dona@aytosagunto.es

  

A més, des de l'Àrea d'Igualtat recorden que si alguna dona es troba en una situació d'emergència greu pot cridar al Centre Coordinador d'Emergències 112. Si ha sigut víctima d'una agressió i necessita protecció, pot telefonar a la Policia Nacional 091 o 96 267 00 91; a la Policia Local 092 o 96 265 54 84; o a la Guàrdia Civil al 062.

  

Finalment, si la persona necessita ajuda urgent també pot posar-se en contacte amb el CENTRE DONA 24 HORES de la Generalitat Valenciana al 900 580 888, o bé telefonar al 016, ja que la crida no queda registrada en la factura ni en el dispositiu mòbil.

  

![Imagen sin texto alternativo.](/media/3enpmpgj/85-m_minutvsilenci.jpg)  

  
  

*   [](http://www.facebook.com/sharer.php?u=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pels-presumptes-assassinats-masclistes-ocorreguts-a-valladolid-i-a-la-pobla-llarga-valencia/ "Facebook")
*   [](http://twitter.com/share?url=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pels-presumptes-assassinats-masclistes-ocorreguts-a-valladolid-i-a-la-pobla-llarga-valencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pels-presumptes-assassinats-masclistes-ocorreguts-a-valladolid-i-a-la-pobla-llarga-valencia/ "Linked In")
*   [](mailto:?body=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pels-presumptes-assassinats-masclistes-ocorreguts-a-valladolid-i-a-la-pobla-llarga-valencia/)